Diari Oficial de la Generalitat Valenciana


Sumari del DOGV 3797, del 20-07-2000 (2000/5627)

Informació pública de les bases específiques per a la provisió en propietat mitjançant oposició lliure, de dues places d'agent de la policia local vacants en la plantilla municipal.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5627


Data del document
:   09-06-2000

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * policia
    * concurs administratiu
    * administració local

Informació pública de les bases específiques per a la provisió en propietat mitjançant oposició lliure, de dues places d'agent de la policia local vacants en la plantilla municipal. [2000/M5627]
  
Aquesta Alcaldia Presidència, per la Resolució de data 8 de juny de 2000, va aprovar les bases específiques per a la provisió en propietat mitjançant oposició lliure de dues places d'agent de la Policia Local, vacants en la plantilla municipal, corresponents a l'oferta d'ocupació pública de l'any 1999, que a continuació es transcriuen:
  
Bases específiques per a la provisió en propietat mitjançant oposició lliure, de dues places d'agent de la Policia Local vacants en la plantilla municipal. Oferta d'ocupació pública de 1999 de l' Ajuntament de Puçol.
  
Primera. Objecte de la convocatòria
  
L'objecte de la present convocatòria és la provisió en propietat, mitjançant oposició lliure, de dues places d'agent de la Policia Local, escala d'administració especial, subescala serveis especials, classe policia local i els seus auxiliars, enquadrada en l'escala bàsica, corresponent-li el nivell C de titulació, d'acord amb el que estableix la Llei 6/1999, de 19 d'abril, de la Generalitat Valenciana.
  
Segona. Requisits dels aspirants
  
Per a ser admesos a la realització de les proves selectives, els aspirants hauran de reunir els següents requisits, que hauran de complir en el darrer dia del termini de presentació de sol·licituds i mantindre durant tot el procés selectiu:
  
a) Tenir la nacionalitat espanyola.
  
b) Estar en possessió del títol de Batxiller Superior, Formació Professional de segon grau o equivalent, o complertes les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda per l'administració competent i degudament acreditada pels aspirants.
  
c) No patir cap malaltia, ni estar afectats per limitació física o psíquica incompatible amb el desenvolupament de les funcions o que els impossibilite, i tenir una estatura mínima d'1,65 metres per als homes i 1,60 metres per a les dones.
  
d) Tenir complits els 18 anys, sense excedir dels 30, referits ambdós límits en la data del termini de presentació d'instàncies. Sols si es té l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
e) No haver estat separat per expedient disciplinari, del servei de cap administració pública, ni trobar-se inhabilitat per al desenvolupament de funcions públiques.
  
f) Posseir els permisos de conducció de vehicles A-2 i B-2 o, si s'escau, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l' article 7.3. de l'anterior Reial Decret 772/1997.
  
Tercera. Presentació d'instàncies i documentació annexa
  
3.1. Les instàncies per a participar en la present convocatòria es dirigiran a l'alcalde president d'aquest ajuntament, podent utilitzar el model d'instància que es facilitarà en les dependències municipals. Les instàncies es presentaran en el registre general de l ?ajuntament o segons determina l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del dia següent al de la publicació de l'extracte d'aquesta convocatòria en el Boletín Oficial del Estado.
  
En les instàncies per a participar en aquesta convocatòria, els aspirants hauran de manifestar que reuneixen tots els requisits exigits en aquestes bases i que es comprometen a prestar el preceptiu jurament o promesa.
  
Pel que fa a les instàncies defectuoses, es requerirà a l'interessat per tal que corregisca les deficiències, i se l'avisa que si no ho fa abans de 10 dies quedarà exclòs de la llista d'aspirants.
  
3.2. Les instàncies hauran d'anar acompanyades de:
  
- Justificant d'haver abonat els drets d'examen que es fixen en la quantitat de 4.000 pessetes. El pagament d'aquests drets s'efectuarà en la caixa municipal o per gir postal o telegràfic, dirigit a la tresoreria, on s'indicarà clarament la plaça objecte de la convocatòria. Els esmentats drets d'examen sols seran tornats a qui no siga admés en el procediment selectiu per no tenir algun dels requisits exigits per a formar-ne part.
  
- Fotocòpia compulsada del DNI.
  
- Fotocòpia compulsada del títol exigit en la convocatòria.
  
- Fotocòpia compulsada dels permisos de conducció de vehicles exigits en la convocatòria.
  
Quarta. Admissió d'aspirants
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, declarant aprovades les llistes provisionals d'aspirants admesos i exclosos.
  
En aquesta resolució que es publicarà en el Butlletí Oficial de la Província de València, el Diari Oficial de la Generalitat Valenciana i al tauler d'anuncis de l'ajuntament, constarà el nom i cognoms dels aspirants admesos i exclosos i, si pertoca, el motiu de la no-admissió. Contra aquesta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional.
  
En aquest acte administratiu, s'indicarà a més, el dia, la data i l'hora del començament de les proves selectives, l'ordre d'actuació dels aspirants i la composició dels tribunals.
  
Cinquena. Tribunal qualificador
  
President: el president de la corporació o un membre d'aquesta en qui delegue.
  
Secretari: el secretari de la corporació o funcionari en qui delegue, que actuarà també com a vocal.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- Un representant de la Generalitat Valenciana, designat per la Direcció General d'Administració Territorial.
  
- El cap del cos de la Policia Local de la corporació convocant, i si no n'hi ha, un funcionari de la corporació d'igual o superior categoria.
  
- Un funcionari de carrera designat per la corporació.
  
- Dos representants sindicals dels treballadors, que hauran de posseir titulació igual o superior a l'exigida per tal d'accedir a la plaça convocada.
  
- Un membre de la corporació, a designar entre els representants dels grups polítics municipals, o bé un funcionari de carrera designat pels representants dels grups polítics municipals.
  
- Un membre de la corporació, a designar entre els representants dels grups polítics municipals, o bé un funcionari de carrera designat pels representants dels grups polítics municipals.
  
El tribunal podrà disposar la incorporació en els seus treballs d'assessors especialistes, quan les característiques o la dificultat de la prova així ho requerisca, que col·laboraran amb el tribunal i tindran veu però no vot.
  
La designació dels membres del tribunal inclourà la dels respectius suplents, i es farà pública conjuntament amb la llista d'admesos i exclosos, així com al tauler d'anuncis de l'ajuntament.
  
Els vocals del tribunal posseiran igual o superior titulació acadèmica que l'exigida per als llocs de treball oferits.
  
El tribunal no es podrà constituir ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants d'acord amb el que estableixen els articles 28 i 29 de la vigent Llei de Règim Jurídic de les Administracions Públiques i del Procediment Administratiu Comú.
  
Sisena. Començament i desenvolupament de l'oposició
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de la crida a qualsevol dels exercicis obligatoris, determinarà automàticament la pèrdua del seu dret a participar en l'exercici i en els successius, motiu pel qual quedarà exclòs del procediment selectiu.
  
L'ordre d'actuació dels aspirants en els exercicis que no puguen realitzar-se conjuntament serà l'acordat per l'ajuntament en ple, en la sessió celebrada el 23 de febrer de 2000, aplicable a totes aquelles proves de selecció que s'inicien durant l'exercici 2000. D'acord amb açò, l'ordre d'actuació s'iniciarà per la lletra «M», que correspondrà a la inicial del primer cognom de l'aspirant per qui començaran les proves, que continuaran per ordre alfabètic correlativament.
  
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar provistos del document nacional d'identitat.
  
Una vegada començades les proves, no serà obligatòria la publicació dels successius anuncis de celebració de la resta d'exercicis en butlletins oficials. Aquests anuncis s'hauran de fer públics pel tribunal al tauler d'anuncis de l'ajuntament, 12 hores abans que comencen aquestes si es tracta del mateix exercici, o 48 hores abans si es tracta d'un nou exercici.
  
Setena. Procediment de selecció: oposició lliure
  
7.1. Fase prèvia.
  
Abans que comencen les proves físiques i de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte.
  
Les esmentades proves s'ajustaran a les baremacions que s'estableixen en els annexos I i III de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies de la Comunitat Valenciana en les proves físiques, psicotècniques i mèdiques, i en l'annex de l'Ordre de 22 de desembre de 1997 de la Conselleria de la Presidència per què es modifica la de data 5 de desembre de 1994, de la Conselleria d'Administració Pública.
  
7.2. Fase d'oposició.
  
Constarà dels següents exercicis:
  
Primer exercici: de caràcter obligatori.
  
Consistirà a superar les proves d'aptitud física que posen de manifest la capacitat per al desenvolupament del lloc de treball; el contingut i les marques mínimes d'aquestes seran, al menys, els següents:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb cursa: 4 metres per a homes i 3,80 metres per a dones, i tres intents per a homes i dones.
  
- Salt d'alçada: 1,15 metres per a homes i 1,05 metres per a dones, i tres intents per a homes i dones.
  
- Cursa de velocitat en 60 metres: per a homes en 10 segons; per a dones 12 segons.
  
- Cursa de resistència en 1000 metres: 4 minuts per a homes i 4,10 minuts per a dones.
  
Si l'ajuntament decideix establir una prova de natació, el contingut i marca mínimes d'aquesta seran: 50 metres, homes 57 segons i dones 1 minut.
  
Segon exercici: de caràcter obligatori.
  
Consistirà a contestar per escrit, durant 90 minuts, quatre temes elegits per sorteig, un de cadascun dels grups I al IV, ambdós inclosos, que componen el programa que figura en l'annex I.
  
Aquests temes seran llegits en sessió pública davant el tribunal, que podrà formular les preguntes o els aclariments que sobre aquests considere pertinents.
  
S'hi valorarà la claredat d'idees, la facilitat d'expressió verbal i el coneixement dels temes exposats.
  
Tercer exercici: de caràcter obligatori.
  
Consistirà a contestar per escrit, durant una hora, sobre un tema d'aquells que componen el grup cinqué, valorant els coneixements, la claredat en l'exposició, presentació, redacció o ortografia. L'esmentat exercici es podrà substituir per un qüestionari de 50 preguntes amb respostes alternatives, on sols una serà la correcta, basat en el contingut del grup cinqué d'aquest programa.
  
Les contestacions errònies es valoraran negativament, amb la penalització equivalent a un terç del valor de cada contestació correcta.
  
Quart exercici: de caràcter obligatori.
  
Consistirà a resoldre un o dos supòsits pràctics relacionats amb les funcions a desenvolupar. Es fixarà pel tribunal abans de començar l'exercici i la seua durada no excedirà de 60 minuts.
  
Cinqué exercici: de caràcter obligatori i no eliminatori.
  
Consistirà a traduir del valencià al castellà i viceversa un text proposat pel tribunal durant el temps màxim de 30 minuts.
  
Aquest exercici es qualificarà de 0 a 2 punts i no tindrà caràcter eliminatori.
  
Vuitena. Qualificació dels exercicis
  
La qualificació del primer exercici (proves físiques) serà d'apte o no apte, havent de superar, com a mínim, quatre de les proves per tal de ser qualificat com a apte. Els aspirants podran renunciar a la realització d'una d'elles, considerant la prova renunciada com a no apta.
  
La qualificació del segon, tercer i quart exercicis serà de 0 a 10 punts, i serà necessari per a aprovar un mínim de 5 punts.
  
Les qualificacions s'adoptaran sumant les puntuacions atorgades pels diferents membres del tribunal i dividint el total pel nombre d'assistents, sent el quocient obtingut la qualificació definitiva de cada exercici.
  
Les qualificacions de cadascun dels exercicis es faran públiques el mateix dia en què s'acorden, i seran exposades al lloc en què es desenvolupen les proves i al tauler d'edictes de l'ajuntament.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
Novena. Relació d'aprovats, presentació de documents i nomenament
  
Una vegada finalitzada la qualificació dels exercicis de l'oposició, el tribunal farà pública al tauler d'edictes de la corporació la relació d'aprovats per ordre de puntuació, sense poder sobrepassar aquests el nombre de places convocades, i elevarà a la presidència de la corporació la proposta de nomenament com a agent de la Policia Local en pràctiques de l'aspirant que obtinga major puntuació.
  
Si hi hagués empat entre aspirants, serà d'aplicació el que disposa la base novena, apartat 9.4.5, de les generals d'aquest ajuntament.
  
L'aspirant o aspirants proposats presentaran davant la secretaria general, en el termini de 20 dies hàbils des que es facen públiques les relacions d'aprovats, els documents acreditatius de les condicions de capacitat i la resta de requisits indicats en la base segona de la convocatòria.
  
Aquells que tinguen la condició de funcionaris públics, estaran exempts de justificar documentalment les condicions i requisits ja demostrats per a obtenir el seu anterior nomenament i hauran de presentar certificació de l'organisme públic de què depenguen acreditant la seua condició i les circumstàncies que consten en el seu full de serveis.
  
Si en el termini indicat, i excepte els casos de força major, no presenten la documentació, no podran ser nomenats, i quedaran anul·lades totes les seues actuacions, sense prejudici de la responsabilitat en què puguen haver incorregut per falsedat en la seua instància.
  
Els aspirants opositors, una vegada presentada la documentació exigida en les bases de la convocatòria, s'incorporaran a l'Institut Valencià de Seguretat Pública per tal de realitzar un curs teoricopràctic de caràcter selectiu.
  
Per a la realització del curs l'aspirant ja nomenat funcionari en pràctiques percebrà, amb càrrec a la corporació local respectiva, les retribucions que li corresponguen.
  
Superat el curs selectiu, l'Institut Valencià de Seguretat Pública valorarà el curs teoricopràctic i alçarà proposta de nomenament a l'alcalde president. El nomenament s'haurà d'efectuar en el termini màxim de 15 dies des de la comunicació de l' Institut Valencià de Seguretat Pública (IVASP).
  
Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ésser nomenats de nou quan s'incorporen al següent curs. Si no superen aquest segon, quedaran definitivament decaiguts en el seu dret de reserva de plaça.
  
Deu. Incidències
  
El tribunal està autoritzat per a resoldre els dubtes que es presenten, interpretar les bases d'aquesta convocatòria i prendre els acords adients per al bon ordre del procés selectiu.
  
Pel que no esta establit en aquestes bases específiques regirà el que es disposa en las bases generals i les seues modificacions, aprovades per la corporació i publicades en els butlletins oficials de la província núm. 299 de data 17.12.1997, núm.76 de data 31.03.1998 i núm. 109 de data 09.05.2000, i en els diaris oficials de la Generalitat Valenciana núm. 3.145 de data 18.12.1997, núm.3.228 de data 23.04.1998, i núm.3.744 de data 08.05.2000. Així com el que disposa el Reial Decret Legislatiu 781/1986, de 18 d'abril, Llei 7/1985, de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana i normes de desplegament.
  
Onze. Recursos
  
Contra les presents bases i els actes administratius definitius que se'n deriven, els interessats podran interposar els pertinents recursos en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Dotze. Publicació
  
Les presents bases es publicaran en el Butlletí Oficial de la Província de València i el Diari Oficial de la Generalitat Valenciana, i l'anunci de la convocatòria, en extracte, en el Boletín Oficial del Estado.
  
ANNEX I
  
Programa agent policia local
  
Grup primer: Dret Constitucional i Administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el govern i les Corts Generals.
  
Tema 2. La Corona: funcions constitucionals del rei. Successió i regència. La ratificació.
  
Tema 3. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les càmeres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. Administració de justícia.
  
Grup segon: règim local i policia.
  
Tema 1. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 2. Òrgans col·legiats de govern. L'ajuntament en ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 3. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.
  
Tema 4. Responsabilitat dels funcionaris. Reglament de règim disciplinari. Incoació d'expedients.
  
Tema 5. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 6. La revisió administrativa de l'acte administratiu. Procediment i límits de la revisió. Recursos: reposició, alçada i revisió. El recurs contenciós administratiu.
  
Tema 7. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Principals infraccions a bans i ordenances. Els bans d'Alcaldia.
  
Tema 8. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de les forces i cossos. Policia Governativa i Judicial.
  
Tema 9. La Policia Local: conceptes previs. Missions i objectius. Estructura orgànica i funcional.
  
Tema 10. El binomi policia local'ciutadà: conceptes previs, relació, finalitat. Suports ètics. Normes d'actuació.
  
Tema 11. Ordenament legislatiu de la Policia Local. Principis bàsics d'actuació. Disposicions comunes estatutàries. Règim disciplinari.
  
Tema 12. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures.
  
Tema 13. L'Institut Valencià de Seguretat Pública. Regulació legal. Objectius i funcions. Els cursos de formació, bàsics o selectius, de capacitació, d'integració d'auxiliars de Policia Local. El Registre de Policies Locals.
  
Grup Tercer: Dret Penal i Policia Administrativa.
  
Tema 1. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 2. L' homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestaments; amenaces; coaccions. Les tortures i altres delictes contra la integritat moral.
  
Tema 3. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 4. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 5. Delictes contra l'administració pública: prevaricació i altres comportaments injusts; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 6. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 7. De l'entrada i registrament en un lloc tancat. De la comprovació del delicte i esbrinament del delinqüent.
  
Sociologia
  
Tema 8. Els grups socials. Formació dels grups socials. Les masses i la seua tipologia. El procés de socialització.
  
Tema 9. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció front a una situació de desastre.
  
Grup quart: policia de trànsit i circulació.
  
Tema 1. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.
  
Tema 2. La normativa sobre trànsit, circulació de vehicles a motor i seguretat viària. La Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.
  
Tema 3. El Reglament General de Circulació. Estructura. Principals normes de circulació.
  
Tema 4. El Reglament General de Conductors. Normes generals. Classes dels permisos de conduir i els seus requisits. La seua validesa. Equivalències.
  
Tema 5. Reglament General de Vehicles. Normes generals. Categories. Condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policíaques.
  
Tema 6. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 7. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 8. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policíaques.
  
Tema 9. Els accidents de trànsit: concepte i consideracions prèvies. Causes, classes i fases. Actuacions de la Policia Local en accidents de trànsit: d'urgència i tecnicoadministratives.
  
Tema 10. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.
  
Grup cinqué: coneixement del municipi.
  
Tema 1. La llista de carrers de Puçol i centres oficials de la localitat.
  
Tema 2. Característiques de la població i geografia de la localitat.
  
Contra l'aprovació d'aquestes bases, i també del seu contingut i la resta d'actes que se'n deriven, es podrà interposar recurs contenciós administratiu d'acord amb la forma i els terminis que estableix la Llei 30/1992, de 26 de novembre.